**Sfântul Liudger**

Liudgerus

**Elaborat: Jan Chlumský**

26. martie, comemorare

**Poziția:** episcop OSB

**Deces:** 809

**Patron:** episcopia de Münster și Essen

**Atribute:** episcop, gâsca, cartea, biserica

**BIOGRAFIA**

Afabil, sincer și modest Liudger a crescut și a devenit un conducător spiritual înțelept, care a convertit mulți păgâni. După căderea sașilor a vizitat Roma și s-a format la Monte Cassino. Apoi a construit sanctuarul din Münster și trei mânăstiri, cele mai importante pentru educația misionarilor la Werden. A devenit episcop de Münster, construia parohii și alte biserici. S-a condus după principiul, că dialogul cu Dumnezeu are prioritate chiar și în fața împăratului și i-a fost de folos.

**REFELCȚII PENTRU MEDITAȚIE**

PRIORITATEA PENTRU LUCRURILE LUI DUMNEZEU MERITĂ

S-a născut în jurul anului 745, într-o familie nobilă din Dokk, în Fris. Prima educație a primit-o în școala mânăstirii din Utrecht. Apoi a plecat la York în Anglia, unde a fost elevul învățatului călugăr Alkuina. Excela în științe și religiozitate și pentru caracterul său iubitor dobândea mulți prieteni. După patru ani, acolo a izbucnit o ură criminală față de Frizi, pentru că, unul dintre comercianții frisi, la supărare a ucis un nobil englez. Frisi se salvau cu fuga și printre ei și Liudger.

S-a întors la Utrecht și după terminarea educației la Köln, în anul 777 a primit sfințirea preoțească. La început a activat în localitatea natală, a devenit foarte repede un misionar asiduu al Fris-cului și mai târziu a Saxoniei. A mai fugit încă o dată, și asta fața de căderea sașilor păgâni conduși de Vitekind, în anul 782. Atunci a vizitat roma și a fost primit de papa Adrian I. Apoi a continuat spre Monte Cassino, unde a rămas o perioadă mai îndelungată, ca să cunoască bine regulile călugărești ale sf. Benedict. În acea perioadă, împotriva sașilor a intervenit Carol cel Mare și i-a învins. După terminarea războiului, Liudger s-a întors din Italia, în țara natală și la mânăstirea din Vestfalia a început construcția bisericii, din care a dorit să facă centru activității misionare. Mai departe, pe fluviul Rur în Werden, lângă Essen a fondat o mănăstire după modelul din Monte Cassino, de unde trimitea călugări pentru evanghelizare în Saxonia. A înființat de asemenea, un cătun creștin, pe insula Helgoland.

La recomandarea lui Alkuin a fost numit primul episcop în Monastir, care a fost mai târziu numit Münster. Nu și-a dorit să se grăbească cu sfințirea de episcop, căci îi stătea pe inimă activitatea misionară și mânăstirea din Werden, unde a mai fost, se pare, o perioadă abate. La sfințirea lui ca episcop s-a ajuns la 30.03.804. Ca și episcop a trăit foarte modest, postea cu severitate și a fost generos față de săraci. În dieceza sa a format patruzeci de parohii și construia biserici. În afară de mânăstirea benedictină din Werden a fondat și alte abații, cum ar fi Helmstedt și Nottuln, lângă Münster.

Unor oameni puternici, a început să nu le mai placă activitatea lui Liudger, îl ponegreau la Carol cel Mare, că nesocotește averea Bisericii. Împăratul l-a chemat pe Liudger și asta în timpul rugăciunii orelor Bisericii, în sanctuar. Mesagerul i-a adus cererea împăratului, să vină imediat la el, numai că lui Liudger nu i-a păsat, a venit abia după a treia chemare, după terminarea rugăciunilor. La întrebarea împăratului, de ce nu s-a grăbit să vină imediat, s-a scuzat motivând, că vorbea cu Dumnezeu, care este un domn mai mare. A explicat, că slujirea lui Dumnezeu este mai însemnată și mai importantă decât orice altă slujire umană, că nu a păcătuit cu nimic domnului său pământesc și că acum îi este la dispoziție pentru orice slujire. Prin aceste cuvinte a obținut încrederea împăratului și în același timp a învins dușmanii.

Până în ultimul moment a efectuat drumuri de vizitare și la unul dintre ele, în Billberbeck, în Vestafalia a încredințat sufletul său Domnului.

**HOTĂRÂRE, RUGĂCIUNE**

Voi acorda prioritate liturghiilor, în fața altor interese și mă voi strădui mai mult pentru faptul, ca gândurile mele în timpul rugăciunii să aparțină lui Dumnezeu.

Dumnezeule milostiv, tu l-ai chemat pe sfântul Liudger, ca acelora, pe care nu l-au cunoscut pe Cristos, să intermedieze cunoașterea imensei bogății a iubirii sale; dă-ne nouă, care suntem și am cunoscut deja adevărul evangheliei, să trăim în conformitate cu acesta și să-Ți dăm întotdeauna prioritate, în fața oricărui lucru. Te rugăm pentru aceasta, prin Fiul Tău, Isus Cristos, Domnul nostru, căci el, împreună cu Tine, în unire cu Duhul Sfânt viețuiește și domnește în toți vecii vecilor. Amin

*(rugăciunea de încheiere din breviar[[1]](#footnote-1))*

***Cu acordul autorului paginilor*** [***www.catholica.cz***](http://www.catholica.cz) ***a tradus și pregătit pentru tipar, Iosif Fickl***

***Corectura: Maria Fickl***

1. Breviar (în limba latină breviarium) este cartea liturgică folosită în biserica occidentală, care cuprinde toate textele necesare pentru o rugăciune individuală, zilnică a Bisericii. Este editată în mai multe volume. Cartea cuprinde psalmi, secvențe din cărțile biblice, texte selecționate ale sfinților, imnuri și rugăciuni creștine. [↑](#footnote-ref-1)